b'\n_START_ARTICLE_\nGeorgensvald\xc4\x97s pilkapynas\n_START_PARAGRAPH_\nGeorgensvald\xc4\x97s pilkapynas \xe2\x80\x93 pr\xc5\xabs\xc5\xb3 pilkapynas Sembos pusiasalyje, prie Georgensvald\xc4\x97s gyvenviet\xc4\x97s (vok. Georgenswalde, \xc5\xbduvinink\xc5\xb3 apskritis, nuo 1946 m. rus. \xd0\x9e\xd1\x82\xd1\x80\xd0\xb0\xd0\xb4\xd0\xbd\xd0\xbe\xd0\xb5 \xe2\x80\x93 Otradnoj\xc4\x97, Svetlogorsko savivaldyb\xc4\x97, Kaliningrado sritis.)\n_START_SECTION_\nTyrimai\n_START_PARAGRAPH_\nI\xc5\xa1liko 13 pilkapi\xc5\xb3, dalis apardyti. Sampilai 7\xe2\x80\x9315 m skersmens, 0,5-1,5 m auk\xc5\xa1\xc4\x8dio. 1904 m. du pilkapius i\xc5\xa1tyr\xc4\x97 H. Kemke. Viename pilkapyje rastas apskritas akmen\xc5\xb3 statinys, kurio viduje buvo palaidoti keli sudeginti mirusieji. Antrasis pilkapis buvo su dviem akmen\xc5\xb3 vainikais ir akmen\xc5\xb3 grindiniu viduryje. Ant akmen\xc5\xb3 grindinio rastos dvi urnos su sudegint\xc5\xb3 mirusi\xc5\xb3j\xc5\xb3 palaikais._NEWLINE_1930 m. Karlas Engelis i\xc5\xa1tyr\xc4\x97 dar vien\xc4\x85 pilkap\xc4\xaf. Jame aptiktas akmen\xc5\xb3 vainikas su akmen\xc5\xb3 statiniu viduryje. Pilkapio pakra\xc5\xa1tyje buvo akmenin\xc4\x97 d\xc4\x97\xc5\xbe\xc4\x97, kurioje urnose su dangteliais palaidoti sudeginti mirusieji. Rasta gintaro gabaliuk\xc5\xb3. 1937-1938 m. i\xc5\xa1tirtas vienas pilkapis ir rekonstruotas \xe2\x80\x93 betonu sutvirtintas akmen\xc5\xb3 vainikas 1930 m. tirtam pilkapiui. Jis gausiai lankomas turist\xc5\xb3 ir apylink\xc4\x97s gyventoj\xc5\xb3. 1949 m. N. Gurina i\xc5\xa1tyr\xc4\x97 vien\xc4\x85 pilkap\xc4\xaf. Georgensvald\xc4\x97s pilkapynas datuojamas v\xc4\x97lyvuoju bronzos ir ankstyvuoju gele\xc5\xbeies am\xc5\xbeiumi.'